CELEX: 62009CN0336
Language: el
Date: 2009-08-24 00:00:00
Title: Υπόθεση C-336/09 P: Αναίρεση που άσκησε στις 24 Αυγούστου 2009 η Δημοκρατία της Πολωνίας κατά της διατάξεως που εξέδωσε το Πρωτοδικείο (πρώτο πενταμελές τμήμα) στις 10 Ιουνίου 2009 , στην υπόθεση T-258/04, Δημοκρατία της Πολωνίας υποστηριζόμενη από την Κυπριακή Δημοκρατία κατά της Επιτροπής των Ευρωπαϊκών Κοινοτήτων

21.11.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 282/23
            
         Αναίρεση που άσκησε στις 24 Αυγούστου 2009 η Δημοκρατία της Πολωνίας κατά της διατάξεως που εξέδωσε το Πρωτοδικείο (πρώτο πενταμελές τμήμα) στις 10 Ιουνίου 2009, στην υπόθεση T-258/04, Δημοκρατία της Πολωνίας υποστηριζόμενη από την Κυπριακή Δημοκρατία κατά της Επιτροπής των Ευρωπαϊκών Κοινοτήτων
   (Υπόθεση C-336/09 P)
   2009/C 282/40
   Γλώσσα διαδικασίας: η πολωνική
   
      Διάδικοι
   
   
      Αναιρεσείουσα: Δημοκρατία της Πολωνίας (εκπρόσωπος: M. Dowgielewicz)
   
      Αντίδικος κατ’ αναίρεση: Επιτροπή των Ευρωπαϊκών Κοινοτήτων
   
      Αιτήματα της αναιρεσείουσας
   
   Η αναιρεσείουσα ζητεί από το Δικαστήριο:
   
               —
            
            
               να αναιρέσει στο σύνολό της τη διάταξη του Πρωτοδικείου, της 10ης Ιουνίου 2009, στην υπόθεση Τ-258/04, Δημοκρατία της Πολωνίας κατά Επιτροπής των Ευρωπαϊκών Κοινοτήτων,
            
         
               —
            
            
               να ακυρώσει το άρθρο 5, το άρθρο 6, παράγραφοι 1, 2 και 3, το άρθρο 7, παράγραφος 1, καθώς και το άρθρο 8, παράγραφος 2, στοιχείο α’, του κανονισμού (ΕΚ) 60/2004 της Επιτροπής της 14ης Ιανουαρίου 2004, για τη θέσπιση μεταβατικών μέτρων στον τομέα της ζάχαρης λόγω της προσχώρησης της Τσεχικής Δημοκρατίας, της Εσθονίας, της Κύπρου, της Λεττονίας, της Λιθουανίας, της Ουγγαρίας, της Μάλτας, της Πολωνίας, της Σλοβενίας και της Σλοβακίας στην Ευρωπαϊκή Ένωση (1),
            
         
               —
            
            
               να καταδικάσει την Επιτροπή στα δικαστικά έξοδα που αφορούν τόσο την ενώπιον του Πρωτοδικείου, όσο και την ενώπιον του Δικαστηρίου διαδικασία
            
         
               —
            
            
               να αναθέσει την εκδίκαση της αιτήσεως αναιρέσως στο τμήμα μείζονος συνθέσεως.
            
         
      Λόγοι αναιρέσεως και κύρια επιχειρήματα
   
   
               —
            
            
               πεπλανημένη ερμηνεία του κανονισμού αριθ. 1 του Συμβουλίου περί του γλωσσικού καθεστώτος της Ευρωπαϊκής Οικονομικής Κοινότητας, καθώς και της συνθήκης προσχωρήσεως, δια της προβλέψεως προθεσμίας για την άσκηση προσφυγής ακυρώσεως του κανονισμού 60/2004 αρχόμενης από την ημέρα δημοσιεύσεως του εν λόγω κανονισμού στις επίσημες γλώσσες της Κοινότητας των δεκαπέντε, τουτέστιν πριν τη δημοσίευση σε όλες της επίσημες γλώσσες της διευρυμένης Κοινότητας,
            
         
               —
            
            
               πεπλανημένη ερμηνεία του άρθρου 230, τέταρτο εδάφιο, της Συνθήκης ΕΚ καθόσον έγινε δεκτό ότι η Δημοκρατία της Πολωνίας μπορούσε αποτελεσματικώς να ασκήσει προσφυγή ακυρώσεως του κανονισμού 60/2004 προ της προσχωρήσεώς της στην Ευρωπαϊκή Ένωση, ενεργώντας ως νομικό πρόσωπο δυνάμει της εν λόγω διατάξεως,
            
         
               —
            
            
               παραβίαση της αρχής της κοινότητας δικαίου και της αρχής της αποτελεσματικής ένδικης προστασίας καθόσον δεν αναγνωρίστηκε στη Δημοκρατία της Πολωνίας το δικαίωμα να ζητήσει δικαστικό έλεγχο της νομιμότητας του κανονισμού 60/2004, παρά το γεγονός ότι ο εν λόγω κανονισμός απευθυνόταν στη Δημοκρατία της Πολωνίας ως κράτος μέλος,
            
         
               —
            
            
               παραβίαση της αρχής της αλληλεγγύης και της αρχής καλής πίστεως καθόσον δεν αναγνωρίστηκε στη Δημοκρατία της Πολωνίας το δικαίωμα να ζητήσει δικαστικό έλεγχο της νομιμότητας πράξεως, η οποία τροποποιεί τις προϋποθέσεις προσχωρήσεως της Δημοκρατίας της Πολωνίας στην Ευρωπαϊκή Ένωση και διαταράσσει την ισορροπία δικαιωμάτων και υποχρεώσεων που απορρέουν από την προσχώρηση στην Κοινότητα,
            
         
               —
            
            
               παράβαση των κανόνων της ενώπιον του Πρωτοδικείου διαδικασίας καθόσον δεν εξετάστηκαν τα επιχειρήματα της Δημοκρατίας της Πολωνίας, όσον αφορά την παραβίαση της αρχής της αλληλεγγύης και της αρχής καλής πίστεως, και δεν αιτιολογήθηκε επαρκώς η εκδοθείσα διάταξη.
            
         
      (1)  ΕΕ L 9, σ. 8.